**Školská krížová cesta**

**Kalvária 14.3. 2024**

1. **zastavenie**

**Pán Ježiš je odsúdený na smrť**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Keď Ježiš vchádzal do Jeruzalema, všetci sa tešili. Prešlo iba pár dní, a už kričia UKRIŽUJ HO!

Pane Ježišu, Ty si prišiel spasiť svet. Spása sveta začala inak ako mnohí čakali. Pane Ježišu, Ty si zobral všetku moju vinu a hriech na seba. Ďakujem, že si sa za nás obetoval.. Bez Tvojej obety by nikto z nás nebol.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie**

**Ježiš berie kríž na svoje plecia**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Pane Ježišu, Ty si zobral na svoje plecia ťažký kríž. Moje hriechy a ťažkosti, s ktorými sa trápim, si zobral za mňa. Viem, že to bolo náročné, ale Ty si nabral posledné sily, aby si nás všetkých vykúpil a tak nám dal večný život.

Ďakujem, že si sa za nás obetoval a že nám pomáhaš niesť naše kríže. Ty si nám dal vzor, ako pomáhať iným ľuďom. Kiež by som sa dokázal každý deň modliť za všetkých, ktorí nesú svoj životný kríž. Za tých, ktorí trpia chorobami, vojnou, zemetraseniami, chudobou a hladom. Za tých, ktorí znášajú urážky, šikanovanie a násilie.

Prosím Ťa o Tvoju pomoc niesť a znášať môj kríž s láskou a trpezlivosťou. Chcem Ti to obetovať za mojich blízkych, ktorí už nevládzu niesť svoj kríž.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zatavenie**

**Ježiš prvý raz padá pod krížom**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie**

**Ježiš sa stretáva so svojou matkou**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Často myslíme na to, čo všetko pre nás robia naše mamy. Pomáhajú nám, starajú sa o nás, utešujú nás, keď plačeme, sme smutní alebo nás niečo bolí. Mama je pre nás veľmi dôležitá.

Keď Pán Ježiš kráčal s krížom, prišla k nemu aj jeho mama, Mária. Ježiš bol veľmi rád, keď ju videl. Mária určite veľmi trpela, keď ho videla. Chcela mu pomôcť, ale nemohla. Vedela, že sa plní Božia vôľa.

Ďakujeme Ti za naše mamy, ktoré sú stále s nami. Ony nás nikdy neopustia a stále nás budú nosiť vo svojich srdciach. Prosíme Ťa preto, ochraňuj nám naše mamičky.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie**

**Šimon z Cirény pomáha Ježišovi niesť kríž**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Šimon z Cyrény sa vracal z poľa. Bol len okoloidúci, ktorého vojaci prinútili pomôcť Ježišovi niesť kríž. Šimon mohol odmietnuť. Možno si kládol otázky: „Prečo práve ja? Prečo nie niekto iný? Ja som nič nespravil.“ Nakoniec Ježišovi predsa len pomohol, aj keď možno nerád. Častokrát máme aj my problém pomôcť a veci robíme z donútenia.

Pane Ježišu, je veľa vecí, s ktorými môžeme niekomu pomôcť. Nie vždy to je jednoduché. Prosíme, daj nám silu robiť veci z lásky, byť ochotný pomôcť, keď to druhí potrebujú, lebo takáto pomoc má najväčšiu cenu v tvojich očiach.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie**

**Veronika podáva Pánu Ježišovi šatku**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Veronika, ty si nechcela byť hrdinkou. Bola si len vnímavá. Chcela si len trochu spríjemniť Ježišovi jeho krvavú a náročnú cestu, keď si mu podala šatku. Aj malé skutky sú skutky. Tvoj láskavý skutok chcel veľa odvahy, ktorú si ty mala.

Pane Ježišu, pomôž mi, aby som aj ja mal odvahu robiť správne rozhodnutia. Daj mi láskavé srdce ako mala Veronika, aby som vedel mať rád aj tých ľudí, ktorí ma„ štvú“, pretože aj v nich si Ty.

Dobrý Ježiš, pomôž mi byť ohľaduplný a láskavý, aby bol svet lepším miestom.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zatavenie**

**Ježiš druhý raz padá pod krížom**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Ježiš, spadol si druhý krát s ťažkým krížom, dakto sa smeje, dakto plače. Nevládzeš sa postaviť, lebo naše hriechy sú tak ťažké. Pane, ty si mohol len lusknúť prstami a všetci by uverili a každý by ti pomohol, ale ty si to chcel inak. Nevzdal si sa a nesieš naše hriechy až na Golgotu.

Dakedy je to tak aj s nami, padneme pod ťažkosťami v škole alebo v rodine, premôžu nás pokušenia. A my sa väčšinou vzdáme skorej, než by sme tomu dali druhú šancu.

Ďakujem, Pane, že si sa za nás obetoval. Máš silu za nás všetkých. Prosím, daj nám vytrvalosť a silu vstať, keď spadneme a ostatní sa nám smejú a prosím, buď pri nás, aby sme boli ako ty a nevzdávali sa, keď padneme.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie :**

**Ježiš napomína plačúce ženy**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

„Neplačte nado mnou, ale plačte nad sebou a nad svojimi deťmi.“

Ľútosť. Plač. Utrpenie. Keď prežívame s Tebou, Pane Ježišu, túto krížovú cestu, žiada sa nám , tak ako Jeruzalemským ženám , plakať nad Tvojimi bolesťami. Utrpenie však nie je najväčším zlom, ale hriech. On zaťažil Tvoj kríž. Ty trpíš kvôli nám. Kvôli našim hriechom. Naozaj musíme plakať sami nad sebou.

Plačem niekedy nad svojimi hriechmi? Ľutujem ich? Pane , nauč nás plakať nad svojimi hriechmi.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie:**

**Ježiš tretíkrát padá pod krížom.**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Pane Ježišu, ty si padol trikrát pri výstupe na Golgotu, ale nevzdal si sa. Hoci to bolo len pár minút na zemi, ale toľká bolesť, ktorá sa nedá zniesť. Aj ja mám chvíle, kedy padám. Ale vždy, keď padnem, príde pomoc. Pane, ďakujem, že aj keď som chcela niečo vzdať, Ty si ma podržal a šla som ďalej. Ďakujem, že si pri mne v mojich pádoch a prosím za tých, ktorí nemajú túžbu vstať. Pane, vďaka Ti za to, že Ti nezáleží na tom, koľkokrát padneme, ale že sa opäť postavíme. Pane, daj nám silu, aby sme sa nikdy nevzdávali.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie:**

**Ježiša vyzliekajú zo šiat.**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Ježišu, tebe zobrali aj to posledné, čo si mal. Rozdelili si to medzi sebou, aj keď mali veľa. Ale aj keď Ťa, Ježišu, vyzliekli zo šiat, niesol si za nás utrpenie ďalej.

Ježišu, ďakujeme Ti za to, že si nám dal dôstojnosť.  Vďaka Ti za čistotu,  ktorú si do nás dal. Vďaka Ti za oblečenie, ktoré máme. Pane, odpusť nám, že sme svojich blízkych často ponižovali, osočovali, ohovárali, strápňovali alebo sa posmievali.  Odpusť nám aj to, keď sme vyzradili zverené tajomstvo. Keď sme odhalili svetu to, čo malo ostať skryté.

Prosíme ťa, Pane, nauč nás vážiť si to, čo máme a tešiť sa z maličkostí.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie:**

**Ježiša pribíjajú na kríž**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Ježišu, prebodli ti ruky aj nohy. Priklincovali ťa na kríž. Už nemôžeš pohnúť rukami alebo nohami. V domoch nám často visí na stenách kríž, čo znamená? Čo nám pripomína? Predstavte si, že vám prebodnú ruky a nohy a visíte na kríži, to je podobné, ako keď prežívate niečo ťažké a neviete si pomôcť.

Klamstvo, lenivosť, nadávanie, šikanovanie, posmievanie ... to sú klince, ktoré ťa pribili na kríž. Aj my sa často prebodávame, či už svojimi pohľadmi, slovami, svojim správaním.

Ježišu, ty nás máš rád, hovoríš: „Otče, odpusť im!“ Prosím, pomôž nám aby sme sa ti podobali, aby sme dokázali odpustiť.

*Ukrižovaný Ježišu zmiluj sa nad nami.  (Aj nad dušami v očistci.)*

1. **Zastavenie**

**Ježiš umiera na kríži**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Ježišu, zomrel si, prestalo byť tvoje srdce.

Aj keď sa nám niekedy zdá, že je koniec, vždy niečo nové začína.

Pane Ježišu, prosíme Ťa, aby sme sa stretli s našimi blízkymi v nebi, keď si nám to vybojoval.

Ďakujeme Ti Pane Ježišu za to, že si zomrel, aby sme my žili.

*Ukrižovaný Ježišu zmiluj sa nad nami.  (Aj nad dušami v očistci.)*

1. **zastavenie**

**Ježiša skladajú z kríža**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Ježišu, dal si nám srdce, srdce plné lásky a my sme dovolili aby do neho vstúpila zloba, hádka, bitky, ohováranie. My sme Ťa zranili a kvôli nám si trpel a spolu s Tebou Tvoja mama. Mrzí nás to. Nedovoľ, aby sa to zopakovalo. Si nekonečne dobrý, odpúšťaš a zabúdaš. Miluješ, miluješ nekonečne. Ako vzor a príklad svojej lásky si nám dal pozemských rodičov. Ďakujeme Ti za to, že sa o nás staráš. Ďakujeme Ti za naše maminky.

Prosíme Ťa, pomáhaj nám v našich smútkoch. Pomôž každému prekonať smútky zo straty pozemských rodičov (mamy, otca, starej mamy, starého otca). Požičaj nám svoju mamu ako našu utešiteľku v takýchto situáciách.

Ochraňuj prosím naše rodiny aj našich kamarátov. Nedovoľ, aby sme my deti, boli smutné.

*Ukrižovaný Ježišu zmiluj sa nad nami.  (Aj nad dušami v očistci.)*

1. **.zastavenie**

**Ježiša pochovávajú**

*Klaniame sa Ti Kriste a dobrorečíme Ti, (lebo si svojím krížom vykúpil svet).*

Sme na konci cesty, tma, tvoje telo pochovali, je koniec. Si úplne sám, už tu nie je ani tvoja mama. Privalili veľký ťažký kameň. Zasypali ťa naše hriechy.

Toto robí s nami hriech. Oddelí nás od teba, nevidíme tvoju lásku, oddelí nás od ľudí okolo. Sme sami. Zasypaní našimi hriechmi. Čo je môj hrob? Z čoho sa neviem vyhrabať?

Ale ty si nezostal v hrobe.

Prosíme ťa, pomôž nám, otvor naše hroby, vyveď nás z našich hrobov. Buď našim svetlom, aby sme videli tvoju lásku a išli za tebou.

*Ukrižovaný Ježišu zmiluj sa nad nami.  (Aj nad dušami v očistci.)*